*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*173. számú előterjesztés*

Bátaszék Város Önkormányzat Képviselő-testületének 2020 augusztus 26-án

16,00 órakor megtartandó ülésére

*A Budai utca 56-58.szám alatti épület északi fal hőszigetelésre kivitelező kiválasztása*

|  |
| --- |
| **Előterjesztő:** Dr. Bozsolik Róbert polgármester  **Készítette** : Bozsolik Zoltán mb. városüzemeltetési irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja**:Pénzügyi és Gazdasági Bizottság 2020.08.25*.* |

***Tisztelt Képviselő-testület!***

Bátaszék Város Önkormányzata és a BÁT-COOP Szövetkezet közös tulajdonban lévő 1016/8 hrsz. számú Bátaszék, Budai u. 56-58.szám alatt fekvő társasház ingatlanon az északi fal hőszigetelési munkáinak elvégzését tervezzük - energetikai korszerűsítés első ütemeként.

BÁT-COOP Szövetkezet képviselője megkeresésre került a közös költségviselés tekintetében, ami elől nem zárkózott el.

Ajánlattételre szóló felhívás került kiküldésre három vállalkozónak.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 1.sz. melléklet).

Az ajánlattevők árajánlatukban az alábbi ellenszolgáltatást ajánlották meg.

Bát-Erzo Kft. 7140 Bátaszék, Babits u. 9. bruttó 3.279.902,-Ft

BÁTÉPKER KFT. 7140 Bátaszék, Orbánhegyi út 6. bruttó 3.175.000,-Ft

Bát-Kom 2004 Kft. 7140 Bátaszék, Baross u. 1/A. bruttó 3.152.140,-Ft

A rendelkezésre álló fedezet 3.200.000,-Ft.

Javasoljuk a legalacsonyabb ajánlatot tevő Bát-Kom 2004 Kft.-vel történő szerződés megkötését bruttó 3.152.140,- Ft összeggel.

***H a t á r o z a t i j a v a s l a t :***

**Budai utca 56-58. szám alatti épület északi fal hőszigetelési munkákra kivitelező kiválasztására**

Bátaszék Város Önkormányzatának Képviselő-testülete;

1. a Budai utca 56-58. szám alatti épület északi fal hőszigetelési munkák kivitelezésével a Bát-Kom 2004 Kft. (7140 Bátaszék, Baross u. 1/A.) bízza meg bruttó 3.152.140,- Ft összegben, amelynek fedezetét a képviselő-testület a 2020. évi költségvetés egyensúlyi céltartalék keret terhére biztosítja;
2. felhatalmazza a város polgármesterét a feladat ellátására vonatkozó szerződés aláírására.

*Határidő: 2020. szeptember 30.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Bát-Kom 2004 Kft.

Bátaszéki KÖH városüz. iroda

Bátaszéki KÖH pénzügyi iroda

irattár